Чахчах

Чахчах, Вини Чахчах, ЦӀуру Чахчах () — Дагъустан республикадин Мегьарамдхуьруьн районда авай тунвай хуьр. ==География== Хуьр Дагъустан Республикадин Мегьарамдхуьруьн райондин рагъакӀидай пата, Азербайжандин КцӀар райондихъ галаз сергьятдин лап мукьвал, Кьулан вацӀун чапла кьерел ала. == Тарих== XIX виш йисан 1864 йисуз Чахчах хуьр вири Куьредин ханвалдихъ галаз Урусат империядин гъилик акатнай. Империядик квай чӀавуз, хуьр Дагъустан вилаятдин Куьредин округдин Хъутур-Куьредин наибвалдиз талукь тир. Хужадхуьр ва ГазардкӀам хуьрерихъ галаз Чахчах хуьруьнжемятдик акатзавай. 1944 йисуз Чахчахра са сифте кьилин мектеб эцигнай. Гьа а йисузни хуьре тамам тушир юкьван мектеб кардик кутунай. Ватандин ЧӀехи дяведин йисара хуьре тек са кьуьзекарни аялар амукьнай. Абуру фронтдиз куьмек гун ва гьа вахтунда чпин кьил хуьн патал тежер хьтин четин кӀвалахар ийизвай, зегьметар чӀугузвай. 1967 йисуз хуьр Мегьарамдхуьруьн райондин рагъэкъечӀдай патаз, арандиз куьч хьана Чахчах Къазмаяр хуьр кутунай. == Агьалияр == Куьч жедалди хуьруьн агьалийрин вири лезгияр, суни - мусурманар тир. 1886 йисан агьалияр сиягьдиз къачунин нетижайрин малуматрив кьурвал, хуьруьн агьалийрин кьадар 463 тир. Хъутур- Куьредин наибвал (1886 й.) Алай чӀавуз хуьр ичӀизва. == Баянар == == ЭлячӀунар == * Чахчахрин юкьван мектебдин тарих Категория:Лезги хуьрер Категория:Мегьарамдхуьруьн райондин тунвай хуьрер Категория:Гадарнавай лезги хуьрер